Uitdrukking: Uie tapArgieffoto (Foto: Ulrike Leone/Pixabay) Uitdrukking: uie tap Betekenis: grappe vertel Waar kom dit vandaan? As ŉ mens ŉ ui tap, vertel jy ŉ grap. Van tap, wat beteken om ŉ vloeistof te laat uitloop of vloeistof uit iets te laat vloei; en ui, die ronde groentesoort met die sterk skerp reuk en smaak wat ŉ mens se oë laat traan wanneer jy dit skil, sny of kerf; dus sap daaruit laat kom. As iemand ŉ grap só goed vertel dat hy of sy die gehoor wat daarna luister, nie net laat lê van die lag nie, maar laat huil van die lag, kan van so ŉ grapjas gesê word dat hy of sy weet hoe om ŉ ui te tap. “Uie tap” is egter nie ŉ uitdrukking wat mens aldag hoor nie. Bron: Die tale wat ons praat – taaldinge uit die gewilde radioprogram Uitgewer: Penguin Random House Prys: R230,00* *Prys onderhewig aan verandering Koop die boek by Graffiti Boeke